
VILNIAUS MIESTO SAVIVALDYBĖS TARYBA

SPRENDIMAS
DĖL KREIPIMOSI DĖL SOCIALINĖS PARAMOS MOKINIAMS TVARKOS, MOKINIŲ NEMOKAMO MAITINIMO TVARKOS IR PARAMOS MOKINIO REIKMENIMS ĮSIGYTI TVARKOS APRAŠŲ TVIRTINIMO

2011 m. birželio 28 d. Nr. 1-114
Vilnius


Vadovaudamasi Lietuvos Respublikos socialinės paramos mokiniams įstatymu, Lietuvos Respublikos piniginės socialinės paramos nepasiturinčioms šeimoms ir vieniems gyvenantiems asmenims įstatymu ir Lietuvos Respublikos Vyriausybės 2009 m. gruodžio 23 d. nutarimu Nr. 1770 „Dėl Mokinių nemokamo maitinimo mokyklose tvarkos aprašo patvirtinimo“, Vilniaus miesto savivaldybės taryba nusprendžia:
1. Patvirtinti šiuos pridedamus tvarkų aprašus:
1.1. Kreipimosi dėl socialinės paramos mokiniams tvarkos aprašą;
1.2. Mokinių nemokamo maitinimo tvarkos aprašą;
1.3. Paramos mokinio reikmenims įsigyti tvarkos aprašą.
2. Pripažinti netekusiu galios Vilniaus miesto savivaldybės tarybos 2008 m. liepos 16 d. sprendimą Nr. 1-579 „Dėl Kreipimosi dėl socialinės paramos mokiniams tvarkos, paramos mokinio reikmenims įsigyti tvarkos ir mokinių nemokamo maitinimo tvarkos aprašų tvirtinimo“.

PATVIRTINTA
Vilniaus miesto savivaldybės tarybos
2011 m. birželio 28 d.
sprendimu Nr. 1-114
(Vilniaus miesto savivaldybės tarybos
2014 m. gegužės 14 d.
sprendimo Nr. 1-1816 redakcija)

KREIPIMOSI DĖL SOCIALINĖS PARAMOS MOKINIAMS TVARKOS APRAŠAS

I. BENDROSIOS NUOSTATOS

1. Kreipimosi dėl socialinės paramos mokiniams tvarkos aprašas (toliau – Tvarkos aprašas) nustato socialinės paramos mokiniams (toliau – parama) rūšis, mokinių teisę į paramą ir paramos skyrimo sąlygas bei procedūrą.
2. Šis Tvarkos aprašas parengtas vadovaujantis Lietuvos Respublikos socialinės paramos mokiniams įstatymu ir Lietuvos Respublikos piniginės socialinės paramos nepasiturintiems gyventojams įstatymu.
3. Tvarkos aprašas taikomas mokiniams, kurie yra deklaravę gyvenamąją vietą Vilniaus miesto savivaldybėje (toliau – Savivaldybė) arba, jeigu gyvenamoji vieta nedeklaruota, kurie gyvena Savivaldybės teritorijoje ir kurie mokosi bendrojo ugdymo mokyklose, profesinio mokymo įstaigose, ikimokyklinio ugdymo mokyklose  ar pas kitą švietimo teikėją (išskyrus laisvąjį mokytoją) pagal bendrojo ugdymo programas, įregistruotas Studijų, mokymo programų ir kvalifikacijų registre, ar priešmokyklinio ugdymo programą.
4. Šis Tvarkos aprašas netaikomas:
4.1. mokiniams, kurie mokosi pagal suaugusiųjų ugdymo programas;
4.2. mokiniams, kurie mokosi ir pagal bendrojo ugdymo, ir pagal profesinio mokymo programas;
4.3. mokiniams, kurie yra išlaikomi (nemokamai gauna nakvynę, maistą ir mokinio reikmenis) valstybės arba Savivaldybės finansuojamose įstaigose;
4.4. mokiniams, kuriems Lietuvos Respublikos civilinio kodekso nustatyta tvarka nustatyta vaiko laikinoji ar nuolatinė globa (rūpyba). 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

5. Šiame Tvarkos apraše nustatytas nemokamas maitinimas neskiriamas mokiniams, jei tėvai, globėjai (rūpintojai) yra atleisti nuo mokėjimo už vaikų maitinimą mokyklų bendrabučiuose.
6. Tvarkos apraše vartojamos sąvokos atitinka sąvokas, apibrėžtas Lietuvos Respublikos socialinės paramos mokiniams įstatyme ir Lietuvos Respublikos piniginės socialinės paramos nepasiturintiems gyventojams įstatyme. 
7. Paramos rūšys:
7.1. mokinių nemokamas maitinimas:
7.1.1. pietūs;
7.1.2. maitinimas mokyklų organizuojamose vasaros poilsio stovyklose;
7.1.3. pusryčiai ar pavakariai; 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

7.2. parama mokinio reikmenims įsigyti:
7.2.1. pinigais;
7.2.2. nepinigine forma, jeigu mokinys patiria socialinę riziką arba mokinį augina bendrai gyvenantys asmenys, patiriantys socialinę riziką.
 
Punkto pakeitimai:
Nr. 1-418,
2016-04-19,
paskelbta TAR 2016-05-02, i. k. 2016-10960            

II. MOKINIŲ TEISĖ Į PARAMĄ

8. Mokiniai turi teisę į nemokamus pietus, nemokamą maitinimą mokyklų organizuojamose vasaros poilsio stovyklose ir paramą mokinio reikmenims įsigyti, jeigu vidutinės pajamos vienam iš bendrai gyvenančių asmenų ar vienam gyvenančiam asmeniui (toliau – vidutinės pajamos vienam asmeniui) per mėnesį yra mažesnės kaip 1,5 valstybės remiamų pajamų (toliau – VRP) dydžio. 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

9. Mokiniai turi teisę į nemokamus pietus, nemokamą maitinimą mokyklų organizuojamose vasaros poilsio stovyklose ir paramą mokinio reikmenims įsigyti, jeigu vidutinės pajamos vienam asmeniui per mėnesį yra mažesnės kaip 2 VRP dydžiai, atsižvelgiant į bendrai gyvenančių asmenų ar vieno gyvenančio asmens gyvenimo sąlygas šiais atvejais: 
9.1. ligos;
9.2. nelaimingo atsitikimo;
9.3. netekus maitintojo;
9.4. kai motina ar tėvas vieni augina vaiką (vaikus);
9.5. kai bendrai gyvenantys asmenys augina tris ir daugiau vaikų;
9.6. kai bent vienas iš bendrai gyvenančių asmenų ar vienas gyvenantis asmuo yra neįgalus. 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

10. Mokiniai turi teisę į pusryčius ar pavakarius, panaudojant iki 6 proc. išlaidoms produktams, mokinio reikmenims ir socialinei paramai mokiniams administruoti skirtų valstybės biudžeto lėšų, jeigu vidutinės pajamos vienam iš bendrai gyvenančių asmenų ar vienam gyvenančiam asmeniui per mėnesį yra mažesnės kaip 1,2 VRP dydžio ir esant socialinio darbuotojo rekomendacijai, šiais atvejais:
10.1. mokinys patiria socialinę riziką arba mokinį augina bendrai gyvenantys asmenys, patiriantys socialinę riziką;
10.2. tėvai (vienas iš tėvų) ar mokinys, dėl kurio kreipiamasi, turi negalią;
10.3. įvykus gaisrui, padariusiam žalą bendrai gyvenančių asmenų ar vieno gyvenančio asmens turtui, sveikatai. 
Punkto pakeitimai:
Nr. 1-418,
2016-04-19,
paskelbta TAR 2016-05-02, i. k. 2016-10960            
Nr. 1-1178,
2017-10-11,
paskelbta TAR 2017-10-23, i. k. 2017-16670            
Nr. 1-1876,
2019-01-09,
paskelbta TAR 2019-01-14, i. k. 2019-00472            

11. Visais atvejais, išvardytais Tvarkos aprašo 9 ir 10 punktuose, yra tikrinamos bendrai gyvenančių asmenų ar vieno gyvenančio asmens gyvenimo sąlygos ir surašomas buities ir gyvenimo sąlygų patikrinimo aktas.

III. KREIPIMASIS DĖL PARAMOS

12. Dėl paramos reikia kreiptis pagal deklaruotą gyvenamąją vietą, o jeigu gyvenamoji vieta nedeklaruota – pagal faktinę gyvenamąją vietą į biudžetinės įstaigos Vilniaus miesto socialinės paramos centro (toliau – Socialinės paramos centras) darbuotojus, aptarnaujančius gyventojus seniūnijose, arba pateikti elektroninį prašymą Socialinės paramos šeimai informacinėje sistemoje (toliau – SPIS). Dėl mokinio nemokamo maitinimo prašymą-paraišką pareiškėjas gali pateikti ir mokyklos, kurioje mokinys mokosi ar kuri organizuoja vasaros poilsio stovyklas, administracijai. Šiuo atveju mokyklos administracija patvirtintą prašymą-paraišką ne vėliau kaip kitą dieną, kai buvo gautas patvirtintas prašymas-paraiška, perduoda pareiškėjo deklaruotos gyvenamosios vietos, o jeigu gyvenamoji vieta nedeklaruota – faktinės gyvenamosios vietos Socialinės paramos centro darbuotojams, aptarnaujantiems gyventojus seniūnijose. Socialinės paramos centro darbuotojai, o kai dėl nemokamo maitinimo prašymą-paraišką pareiškėjas pateikia mokyklos, kurioje mokinys mokosi, administracijai, – mokyklos administracija prašymą-paraišką socialinei paramai mokiniams gauti užregistruoja prašymo-paraiškos gavimo dieną. Prašymas-paraiška gali būti pateiktas asmeniškai, paštu, elektroniniu būdu arba per atstovą. Kai prašymas-paraiška teikiamas per atstovą, nurodomi šie atstovo duomenys: vardas, pavardė, asmens kodas, gyvenamosios vietos adresas. 
Punkto pakeitimai:
Nr. 1-418,
2016-04-19,
paskelbta TAR 2016-05-02, i. k. 2016-10960            
Nr. 1-1876,
2019-01-09,
paskelbta TAR 2019-01-14, i. k. 2019-00472            

13. Kreiptis dėl paramos turi teisę:
13.1. vienas iš mokinio tėvų ar kitų bendrai gyvenančių pilnamečių asmenų, pilnametis mokinys ar nepilnametis mokinys, kuris yra susituokęs arba emancipuotas, mokinys nuo keturiolikos iki aštuoniolikos metų, turintis tėvų sutikimą (toliau – pareiškėjas); 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

13.2. mokyklos administracija, gavusi informaciją iš mokyklos pedagogų, socialinių pedagogų ir (ar) bendruomenės atstovų apie tai, kad socialinė parama mokiniui galimai reikalinga, bet pareiškėjas nesikreipė dėl socialinės paramos mokiniams. Mokyklos administracija apie tai raštu informuoja Socialinės paramos centrą dėl poreikio įvertinti bendrai gyvenančių asmenų ar vieno gyvenančio asmens gyvenimo sąlygas ir teikti socialinę paramą mokiniams. 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

14. Pareiškėjas, kreipdamasis dėl paramos, turi užpildyti Lietuvos Respublikos socialinės apsaugos ir darbo ministro patvirtintos formos prašymą-paraišką socialinei paramai mokiniams gauti ir pateikti būtiną informaciją patvirtinančius dokumentus pagal aplinkybes, lemiančias bendrai gyvenančių asmenų ar vieno gyvenančios asmens teisę į socialinę paramą mokiniams gauti: 
14.1. asmens tapatybę patvirtinantį dokumentą (dėl objektyvių priežasčių nesant galimybės pateikti asmens tapatybę patvirtinančio dokumento originalo, pateikiama šio dokumento kopija, patvirtinta Lietuvos Respublikoje galiojančių teisės aktų nustatyta tvarka, ir (ar) pažyma apie šio dokumento poėmį). Asmeniui atstovaujantis asmuo pateikia įgaliojimą ir dokumentą, patvirtinantį įgalioto asmens tapatybę; 
14.2. jeigu duomenų apie vaiko gimimą nėra Lietuvos Respublikos gyventojų registre, vaiko gimimo faktą patvirtinantį dokumentą; 
14.3. jeigu duomenų apie santuoką, ištuoką, mirties faktą nėra Lietuvos Respublikos gyventojų registre, santuokos, ištuokos, mirties faktus patvirtinančius dokumentus; 
14.4. jeigu duomenų apie mokinio mokymąsi nėra Lietuvos Respublikos mokinių registre, pažymą iš švietimo įstaigos. Pareiškėjas apie nevalstybinėse mokyklose besimokančius mokinius turi pateikti pažymą apie mokamą / nemokama mokslą; 
14.5. Lietuvos Respublikos socialinės apsaugos ir darbo ministro patvirtintą nustatytos formos pažymą apie priskaičiuotą ir išmokėtą darbo užmokestį (visų pajamas gaunančių bendrai gyvenančių asmenų ar vieno gyvenančio asmens pagal Socialinės paramos mokiniams įstatymo 6 straipsnio 1 – 3 dalyse nustatytas aplinkybes); 
14.6. individualios įmonės buhalterinės apskaitos dokumentus, patvirtinančius vertinamo laikotarpio individualios įmonės savininko pajamas, gautas iš įmonės apmokestinto pelno; mažosios, tikrosios ūkinės ar komanditinės ūkinės bendrijos buhalterinės apskaitos dokumentus, patvirtinančius vertinamo laikotarpio mažosios bendrijos narių, tikrosios ūkinės bendrijos ar komanditinės ūkinės bendrijos tikrųjų narių pajamas ir iš šių įmonių asmeniniams poreikiams gautas lėšų sumas; asmens, įsigijusio verslo liudijimą ar individualios veiklos vykdymo pažymą, pajamų ir išlaidų apskaitos žurnalus; 
14.7. karinio vieneto išduotą pažymą, patvirtinančią, kad privalomosios pradinės karo tarnybos karys atlieka privalomąją pradinę karo tarnybą; 
14.8. kompetentingos institucijos pažymą apie asmeniui paskirtos bausmės atlikimą, jo sulaikymą, suėmimą, paieškos paskelbimą ar teismo pripažinimą nežinia kur esančiu; 
14.9. kompetentingos įstaigos išduotą pažymą apie gaunamas pareigūnų ir karių valstybines pensijas ir kitų valstybių mokamas pensijas, išmokas; 
14.10. kitus teisei į socialinę paramą mokinimas nustatyti reikalingus dokumentus. 
Punkto pakeitimai:
Nr. 1-418,
2016-04-19,
paskelbta TAR 2016-05-02, i. k. 2016-10960            
Nr. 1-1876,
2019-01-09,
paskelbta TAR 2019-01-14, i. k. 2019-00472            

15. Prireikus pareiškėjas turi pateikti patikslintą informaciją. 
16. Jei kreipimosi dėl paramos metu bendrai gyvenantys asmenys ar vienas gyvenantis asmuo gauna piniginę socialinę paramą pagal Lietuvos Respublikos piniginės socialinės paramos nepasiturintiems gyventojams įstatymą, pareiškėjas pateikia mokyklos administracijai ar Socialinės paramos centro darbuotojui laisvos formos prašymą socialinei paramai mokiniams gauti.
17. Prašymo-paraiškos (prašymo) dėl paramos pateikimo terminai:
17.1. dėl paramos mokinio reikmenims įsigyti – nuo kalendorinių metų liepos 1 dienos iki spalio 5 dienos;
17.2. dėl nemokamo maitinimo – nuo kalendorinių metų liepos 1 dienos, kad mokinys gautų nemokamą maitinimą nuo mokslo metų pradžios;
17.3. dėl maitinimo vasaros atostogų metu mokyklos organizuojamoje vasaros poilsio stovykloje – nuo kalendorinių metų gegužės 1 dienos. Atskiras prašymas-paraiška nereikalingas, kai paskutinį mokslo metų mėnesį mokinys turėjo teisę gauti nemokamą maitinimą šio Tvarkos aprašo 8 ir 9 punktuose nustatytais atvejais. 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

Punkto pakeitimai:
Nr. 1-418,
2016-04-19,
paskelbta TAR 2016-05-02, i. k. 2016-10960            

IV. PARAMOS SKYRIMAS

18. Mokinių teisę į paramą nustato Socialinės paramos centro darbuotojai.
19. Bendrai gyvenančių asmenų ar vieno gyvenančio asmens vidutinės mėnesio pajamos socialinei paramai mokiniams gauti apskaičiuojamos vadovaujantis Lietuvos Respublikos socialinės paramos mokiniams įstatymo 6 straipsniu.
20. Socialinės paramos centro darbuotojai tikrina pareiškėjo pateiktą informaciją, turinčią įtakos teisei į paramą. Kilus įtarimų, kad buvo nuslėpta, pateikta neteisinga, neišsami informacija, Socialinės paramos centro darbuotojai turi teisę tikrinti bendrai gyvenančių asmenų ar vieno gyvenančio asmens gyvenimo sąlygas ir surašyti buities ir gyvenimo sąlygų patikrinimo aktą.
21. Nemokamas maitinimas skiriamas:
21.1. pateikus prašymą-paraišką (prašymą) iki mokslo metų pradžios – nuo mokslo metų pradžios iki mokslų metų pabaigos;
21.2. pateikus prašymą-paraišką (prašymą) mokslo metais – nuo informacijos apie priimtą sprendimą dėl socialinės paramos mokiniams gavimo mokykloje kitos dienos iki mokslo metų pabaigos;
21.3. mokyklų organizuojamose vasaros poilsio stovyklose, jei paskutinį mokslo metų ugdymo proceso mėnesį mokinys turėjo teisę gauti nemokamą maitinimą pagal šio Tvarkos aprašo 8 ir 9 punktuose nustatytus atvejus, be atskiro prašymo-paraiškos nuo mokyklos organizuojamos vasaros poilsio stovyklos pradžios. Jei teisė gauti nemokamą maitinimą pagal šio Tvarkos aprašo 8 ir 9 punktus atsirado vėliau, mokyklų organizuojamose vasaros poilsio stovyklose nemokamas maitinimas skiriamas pagal pareiškėjo prašymą-paraišką nuo kitos dienos, kai buvo gauta informacija apie priimtą sprendimą dėl socialinės paramos mokiniams skyrimo mokykloje. 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

Punkto pakeitimai:
Nr. 1-418,
2016-04-19,
paskelbta TAR 2016-05-02, i. k. 2016-10960            

22. Parama  mokinio reikmenims įsigyti skiriama iki mokslo metų pradžios arba mokslo metais, bet ne vėliau kaip iki einamųjų metų gruodžio 15 dienos. 
Punkto pakeitimai:
Nr. 1-418,
2016-04-19,
paskelbta TAR 2016-05-02, i. k. 2016-10960            

23. Sprendimą dėl paramos skyrimo priima Socialinės paramos centro direktoriaus įgaliotas asmuo ne vėliau kaip per 10 darbo dienų nuo prašymo-paraiškos ir visų dokumentų gavimo dienos. Per 2 darbo dienas po sprendimo priėmimo Socialinės paramos centras sprendimų dėl paramos skyrimo mokyklų, kurių steigėja yra Savivaldybė, mokiniams ir nevalstybinių mokyklų mokiniams, kopijas perduoda Savivaldybės administracijos Švietimo, kultūros ir sporto departamentui. Sprendimus dėl paramos skyrimo kitų miestų (rajonų) mokyklų mokiniams Socialinės paramos centras persiunčia kitų miestų (rajonų) savivaldybių socialinės paramos skyriams, o sprendimus, skirtus valstybinių mokyklų mokiniams – Švietimo ir mokslo ministerijai, išskyrus atvejį, kai informacija gaunama iš Socialinės paramos šeimai informacinės sistemos (SPIS). 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

24. Socialinės paramos centras ne vėliau kaip per 3 darbo dienas nuo sprendimo priėmimo dienos pareiškėjui praneša raštu, jeigu pareiškėjas nurodęs elektroninio pašto adresą – elektroniniu laišku, apie sprendimą dėl socialinės paramos mokiniams skyrimo, kuriame nurodoma, kad mokiniui skirta (neskirta) parama. Jei parama mokiniui neskiriama, nurodomos neskyrimo priežastys ir sprendimo apskundimo tvarka. Pareiškėjui grąžinami jo pateikti dokumentai, o Socialinės paramos centre paliekamos šių dokumentų kopijos. 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

25. Kai kreipiantis dėl paramos su prašymu-paraiška (prašymu) pateikiami ne visi reikiami dokumentai, informacija apie trūkstamus dokumentus įrašoma informaciniame lapelyje ir šis įteikiamas pareiškėjui. Trūkstamus dokumentus paramai gauti pareiškėjas turi pateikti ne vėliau kaip per mėnesį nuo prašymo-paraiškos (prašymo) pateikimo dienos, išskyrus atvejį, kai pajamos socialinei paramai mokiniams gauti apskaičiuojamos Socialinės paramos mokiniams įstatymo 6 straipsnio 1 dalies 2 punkte nustatyta tvarka. Kai pajamos socialinei paramai mokiniams gauti apskaičiuojamos Socialinės paramos mokiniams įstatymo 6 straipsnio 1 dalies 2 punkte nustatyta tvarka, trūkstami dokumentai socialinei paramai mokiniams gauti pateikiami ne vėliau kaip per du mėnesius nuo prašymo-paraiškos (prašymo) pateikimo dienos. Jeigu per nustatytą terminą pareiškėjas nepateikia trūkstamų dokumentų, Socialinės paramos centras priima sprendimą neskirti socialinės paramos mokiniams. Apie tai pareiškėjui pranešama raštu, jeigu pareiškėjas nurodęs elektroninio pašto adresą – elektroniniu laišku. 
Punkto pakeitimai:
Nr. 1-418,
2016-04-19,
paskelbta TAR 2016-05-02, i. k. 2016-10960            

26. Visi prašymai-paraiškos ir sprendimai dėl socialinės paramos mokiniams skyrimo (neskyrimo) yra registruojami SPIS.

V. BAIGIAMOSIOS NUOSTATOS

27. Pareiškėjas, nuslėpęs ar pateikęs neteisingus duomenis, reikalingus paramai skirti, ir dėl to neteisėtai ją gavęs, privalo šią paramą suteikusiai institucijai grąžinti neteisėtai gautos paramos dydžio pinigines lėšas. 
28. Neteisėtai gautos ir negrąžintos paramos piniginės lėšos išieškomos teisės aktų nustatyta tvarka.
29. Sprendimas dėl paramos skyrimo (neskyrimo) gali būti skundžiamas Lietuvos Respublikos administracinių bylų teisenos įstatymo nustatyta tvarka.
30. Nustačius, kad per laikotarpį, kurį mokiniui teikiama parama, pasikeitus aplinkybėms mokinys nebetenka teisės į šią paramą arba pareiškėjas yra pateikęs neteisingus duomenis apie gaunamas pajamas, bendrai gyvenančius asmenis ar kitus duomenis, reikalingus paramai skirti, priimamas sprendimas dėl paramos teikimo nutraukimo. Ne vėliau kaip per 3 darbo dienas nuo šio sprendimo priėmimo dienos Socialinės paramos centras elektroniniu paštu informuoja Švietimo, kultūros ir sporto departamentą arba kitų miestų (rajonų) savivaldybių socialinės paramos skyrius dėl paramos teikimo nutraukimo. Socialinė parama mokiniui neteikiama nuo kitos dienos po informacijos dėl paramos teikimo nutraukimo mokykloje gavimo.
_______________
Priedo pakeitimai:
Nr. 1-1816,
2014-05-14,
paskelbta TAR 2014-05-29, i. k. 2014-05828            


PATVIRTINTA
Vilniaus miesto savivaldybės tarybos
2011 m. birželio 28 d.
sprendimu Nr. 1-114
(Vilniaus miesto savivaldybės tarybos
2014 m. gegužės 14 d.
sprendimo Nr. 1-1816 redakcija)

MOKINIŲ NEMOKAMO MAITINIMO TVARKOS APRAŠAS

I. BENDROSIOS NUOSTATOS

1. Mokinių nemokamo maitinimo tvarkos aprašas (toliau – Tvarkos aprašas) nustato nemokamo maitinimo mokiniams rūšis, dydžius, nemokamo maitinimo mokiniams organizavimo, administravimo ir finansavimo tvarką.
2. Šis Tvarkos aprašas parengtas vadovaujantis Lietuvos Respublikos socialinės paramos mokiniams įstatymu ir Lietuvos Respublikos piniginės socialinės paramos nepasiturintiems gyventojams įstatymu. 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

3. Tvarkos aprašas yra taikomas mokiniams, kurie mokosi Vilniaus miesto savivaldybės (toliau – Savivaldybė) ar nevalstybinėse bendrojo ugdymo mokyklose, ikimokyklinio ugdymo mokyklose ar pas kitą švietimo teikėją (išskyrus laisvąjį mokytoją) (toliau – mokykla) pagal bendrojo ugdymo programas, įregistruotas Studijų, mokymo programų ir kvalifikacijų registre, ar priešmokyklinio ugdymo programą.
4. Tvarkos aprašas netaikomas mokiniams, kurie mokosi pagal suaugusiųjų ugdymo programas, ir mokiniams, kurie mokosi ir pagal bendrojo ugdymo, ir pagal profesinio mokymo programas, taip pat mokiniams, kurie yra išlaikomi (nemokamai gauna nakvynę, maistą ir mokinio reikmenis) valstybės arba Savivaldybės finansuojamose įstaigose arba kuriems įstatymų nustatyta tvarka yra skiriama globos (rūpybos) išmoka.
5. Šiame apraše nustatytas nemokamas maitinimas neskiriamas mokiniams, jei tėvai, globėjai (rūpintojai) yra atleisti nuo mokėjimo už vaikų maitinimą mokyklų bendrabučiuose.
6. Tvarkos apraše vartojamos sąvokos atitinka sąvokas, apibrėžtas Lietuvos Respublikos socialinės paramos mokiniams įstatyme ir Lietuvos Respublikos piniginės socialinės paramos nepasiturintiems gyventojams įstatyme.
7. Nemokamo maitinimo rūšys: 
7.1. pietūs;
7.2. maitinimas mokyklų organizuojamose vasaros poilsio stovyklose;
7.3. pusryčiai ar pavakariai. 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

8. Mokinių nemokamas maitinimas finansuojamas iš Lietuvos Respublikos valstybės biudžeto specialios tikslinės dotacijos savivaldybių biudžetams, Savivaldybės biudžeto lėšų ir nevalstybinių mokyklų lėšų. 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

9. Mokinių nemokamo maitinimo išlaidų rūšys:
9.1. išlaidos produktams (įskaitant prekių pirkimo pridėtinės vertės mokestį), kai mokiniai maitinami nemokamai;
9.2. patiekalų gamybos išlaidos (maitinimo paslaugų teikėjų darbuotojų, tiesiogiai susijusių su mokinių nemokamo maitinimo teikimu, darbo užmokestis, valstybinio socialinio draudimo įmokos, komunalinių paslaugų, ryšių, transporto išlaidos); 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

9.3. išlaidos socialinei paramai mokiniams administruoti (šią paramą administruojančių institucijų darbuotojų, atsakingų už šios paramos teikimą, darbo užmokestis, valstybinio socialinio draudimo įmokos, ryšių, pašto paslaugos ir kitos išlaidos, nustatytos socialinės apsaugos ir darbo ministro patvirtintoje Lietuvos Respublikos valstybės biudžeto lėšų, skirtų specialioms tikslinėms dotacijoms socialinėms išmokoms, kompensacijoms, socialinei paramai mokiniams ir socialinėms paslaugoms administruoti, naudojimo ir atsiskaitymo tvarkos apraše). 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

10. 9.1 papunktyje nustatytos išlaidos Savivaldybės ir nevalstybinių mokyklų mokiniams finansuojamos iš valstybės biudžeto specialios tikslinės dotacijos Savivaldybės biudžetui. 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

11. 9.2 papunktyje nustatytos išlaidos finansuojamos iš Savivaldybės biudžeto lėšų (Savivaldybės mokykloms) ir nevalstybinių mokyklų lėšų (nevalstybinėms mokykloms). 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

12. 9.3 papunktyje nustatytos išlaidos finansuojamos iš valstybės biudžeto specialios tikslinės dotacijos Savivaldybės biudžetui skirtų lėšų. 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

13. Einamaisiais metais nepanaudotos lėšos 9.1 ir 9.3 papunkčiuose nurodytoms išlaidoms apmokėti gali būti skiriamos papildomai išlaidoms produktams ir išlaidoms mokinio reikmenims apmokėti. 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

II. PRODUKTAMS ĮSIGYTI SKIRIAMŲ LĖŠŲ DYDŽIO NUSTATYMAS

14. Mokinių nemokamam maitinimui skirtiems produktams įsigyti skiriamų lėšų dydis vienai dienai vienam mokiniui nustatomas vadovaujantis Lietuvos Respublikos sveikatos apsaugos ministro patvirtintu pusryčių, pietų ir pavakarių patiekalų gamybai reikalingų produktų rinkinių sąrašu pagal mokinių amžiaus grupes. 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

15. Mokinių nemokamam maitinimui skirtiems produktams įsigyti vienai dienai vienam mokiniui (įskaitant prekių pirkimo pridėtinės vertės mokestį) skiriama:
15.1. nuo 3,5 iki 5 procentų bazinės socialinės išmokos (toliau – BSI) dydžio suma pietums;
15.2. nuo 8,3 iki 9,7 procento BSI dydžio suma maitinimui mokyklų organizuojamose vasaros poilsio stovyklose; 
15.3. nuo 1,6 iki 2,8 procento BSI dydžio suma pusryčiams ar pavakariams. 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

16. Savivaldybės administracija lėšų poreikį Tvarkos aprašo 9.1 ir 9.3 papunkčiuose nurodytoms išlaidoms finansuoti nustato vadovaudamasi Lietuvos Respublikos socialinės apsaugos ir darbo ministro patvirtinta Specialių tikslinių dotacijų savivaldybių biudžetams lėšų apskaičiavimo metodika. 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

17.  Vienai dienai vienam mokiniui nemokamam maitinimui skirtiems produktams įsigyti (įskaitant pirkimo pridėtinės vertės mokestį) konkretus skiriamų lėšų dydis bei patiekalų gamybos išlaidų dydis tvirtinamas Savivaldybės administracijos direktoriaus įsakymu.

III. NEMOKAMO MAITINIMO MOKINIAMS SKYRIMO ADMINISTRAVIMAS

18. Mokinių nemokamo maitinimo skyrimą administruoja biudžetinė įstaiga Vilniaus miesto socialinės paramos centras (toliau – Socialinės paramos centras), Savivaldybės administracijos Švietimo, kultūros ir sporto departamentas (toliau – Švietimo, kultūros ir sporto departamentas), biudžetinė įstaiga (toliau – BĮ) „Biudžetinių įstaigų buhalterinė apskaita“, Savivaldybės ir nevalstybinės mokyklos, priešmokyklinio ugdymo įstaigos.
19. Švietimo, kultūros ir sporto departamentas sudaro su nevalstybinėmis mokyklomis mokinių nemokamo maitinimo finansavimo sutartis.

IV. NEMOKAMO MAITINIMO MOKINIAMS TEIKIMAS

20. Mokiniams nemokamas maitinimas teikiamas toje mokykloje, kurioje mokiniai mokosi, neatsižvelgiant į jų gyvenamąją vietą. 
21. Mokiniams nemokamas maitinimas vasaros atostogų metu teikiamas mokyklų organizuojamose vasaros poilsio stovyklose. 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

22. Mokiniams vietoj nemokamo maitinimo negali būti išmokami pinigai.
23. Nemokamas maitinimas poilsio, švenčių ir atostogų dienomis per mokslo metus Savivaldybės ir nevalstybinių mokyklų mokiniams neteikiamas. 
24. Mokiniams, kuriems skirtas mokymas namuose ar neatvykusiems į mokyklą dėl ligos, nemokamas maitinimas gali būti organizuojamas ugdymo įstaigos vadovo patvirtinta tvarka. Mokiniams, neatvykusiems į ugdymo įstaigą be pateisinamos priežasties, nemokamas maitinimas neorganizuojamas.
25. Mokiniui pakeitus mokyklą, ankstesnės mokyklos administracija naujos mokyklos administracijai ne vėliau kaip kitą darbo dieną po mokyklos pakeitimo dienos pateikia (asmeniškai, paštu arba elektroninėmis ryšio priemonėmis, pasirašytomis saugiu elektroniniu parašu) laisvos formos pažymą apie mokinio teisę gauti nemokamą maitinimą ir elektroniniu būdu informuoja Socialinės paramos centrą apie tai, kad mokinys pakeitė mokyklą, nurodydama mokinio vardą, pavardę, gimimo datą, gyvenamosios vietos adresą. Socialinės paramos centras pakoreguoja informaciją Socialinės paramos šeimai informacinėje sistemoje (toliau – SPIS). Mokiniui nemokamas maitinimas naujoje mokykloje pradedamas teikti nuo kitos darbo dienos, kai pažyma buvo gauta mokykloje. 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

V. NEMOKAMĄ MAITINIMĄ ADMINISTRUOJANČIŲ IR ORGANIZUOJANČIŲ INSTITUCIJŲ PAREIGOS IR TEISĖS

26. Socialinės paramos centras:
26.1.  priima sprendimus dėl nemokamo maitinimo skyrimo; 
26.2. tikrina pareiškėjo pateiktą informaciją, turinčią įtakos teisei į nemokamą maitinimą;
26.3. kilus įtarimų, kad buvo nuslėpta, pateikta neteisinga, neišsami informacija, tikrina bendrai gyvenančių asmenų gyvenimo sąlygas ir surašo buities ir gyvenimo sąlygų patikrinimo aktą. Tokiais atvejais šis aktas yra vienas iš dokumentų teisei į socialinę paramą mokiniams nustatyti. Gavęs informaciją apie pasikeitusias aplinkybes, turinčias įtakos skiriant socialinę paramą mokiniams, ar kilus įtarimui, kad pateikta neteisinga informacija arba ji yra nuslėpta, apie tai elektroniniu būdu praneša kitos savivaldybės, kurioje priimamas sprendimas dėl socialinės paramos mokiniams skyrimo, administracijai. 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

27. Švietimo, kultūros ir sporto departamentas:
27.1. atsako už valstybės ir Savivaldybės biudžeto lėšų, skiriamų nemokamam mokinių maitinimui įgyvendinti, tikslingą panaudojimą;
27.2. teikia Lietuvos Respublikos socialinės apsaugos ir darbo ministerijai duomenis apie pagrįstą valstybės biudžeto lėšų, reikalingų mokinių nemokamam maitinimui, poreikį, vadovaudamasis Lietuvos Respublikos socialinės apsaugos ir darbo ministro patvirtinta duomenų apie valstybės biudžeto lėšų poreikį socialinei paramai mokiniams teikimo tvarka; 
27.3. renka ir kaupia duomenis apie skirtą nemokamą maitinimą mokiniams, analizuoja duomenis apie remiamus mokinius ir lėšų panaudojimą mokyklose, laiku apskaičiuoja papildomai reikalingas ar numatomas nepanaudoti einamaisiais metais lėšas;
27.4. teikia Lietuvos Respublikos socialinės apsaugos ir darbo ministerijai duomenis apie skirtą nemokamą maitinimą mokiniams vadovaudamasis Lietuvos Respublikos socialinės apsaugos ir darbo ministro patvirtinta duomenų apie suteiktą socialinę paramą mokiniams teikimo tvarka, ir, jei reikia, kitą informaciją. 
27.5. tikrina, ar mokyklų pateiktų ataskaitų duomenys atitinka duomenis pateiktus mokinių nemokamo maitinimo registravimo žurnaluose SPIS.
28. BĮ „Biudžetinių įstaigų buhalterinė apskaita“:
28.1. atsako už valstybės ir Savivaldybės biudžeto lėšų, skiriamų mokinių nemokamam maitinimui, tikslingą panaudojimą;
28.2. renka ir kaupia duomenis apie skirtą nemokamą maitinimą mokiniams, analizuoja duomenis apie remiamus mokinius ir lėšų panaudojimą mokyklose, laiku apskaičiuoja papildomai reikalingas ar numatomas nepanaudoti einamaisiais metais lėšas;
28.3. atsiskaito Švietimo, kultūros ir sporto departamentui apie panaudotas lėšas – kiekvieną mėnesį iki 10 dienos pagal Švietimo, kultūros ir sporto departamento direktoriaus patvirtintą mokinių nemokamo maitinimo ataskaitos formą;
29. Savivaldybės administracijos Finansų departamentas (toliau – Finansų departamentas) lėšas, skirtas mokinių nemokamam maitinimui gauti, perveda į mokyklos, kurioje mokinys mokosi, buhalteriją pagal mokyklos arba BĮ „Biudžetinių įstaigų buhalterinė apskaita“ pateiktą paraišką ir asignavimo valdytojo patvirtintą sąmatą.
30. Savivaldybės ir nevalstybinių mokyklų administracijos:
30.1. užtikrina, kad teikiama maitinimo paslauga būtų kokybiška ir atitiktų higienos reikalavimus; 
30.2. nemokamo maitinimo apskaitai mokyklose tvarkyti paskiria atsakingą asmenį (asmenis), kuris kasdien pildo mokinių nemokamo maitinimo registravimo žurnalą SPIS, patikrina, ar žurnale neatsirado naujų mokinių, kuriems skirtas nemokamas maitinimas. Per mėnesį suteikto maitinimo duomenys žurnale turi būti visiškai užpildyti ne vėliau kaip paskutinę einamojo mėnesio dieną; 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

30.3. atsiskaito Švietimo, kultūros ir sporto departamentui apie panaudotas mokyklos lėšas – kiekvieną mėnesį iki 5 dienos pagal Švietimo, kultūros ir sporto departamento direktoriaus patvirtintą mokinių nemokamo maitinimo ataskaitos formą; 
30.4. numatomas nepanaudoti einamųjų metų mokinių nemokamo maitinimo lėšas mokyklos grąžina Finansų departamentui iki gruodžio 30 d.;
30.5. nemokamą maitinimą gaunantiems 5–12 klasių mokiniams išduoda vardinius talonus, kuriuose nurodoma klasė ir data. Maitinimo talonai gali būti neišduodami, jei mokykla, atsižvelgdama į savo poreikius ir galimybes, pasitvirtina savo nemokamo maitinimo organizavimo tvarką;
30.6. atsako už valstybės ir Savivaldybės biudžeto lėšų, skiriamų nemokamam mokinių maitinimui, tikslingą panaudojimą;
30.7. atsakingas asmuo, pildydamas mokinių nemokamo maitinimo registravimo žurnalus, atsako už teisingą duomenų įvedimą į SPIS ir jų užpildymą  nustatytu laiku; 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

30.8. renka ir kaupia duomenis apie mokiniams skirtą nemokamą maitinimą.

VI. NETEISĖTAI GAUTO NEMOKAMO MAITINIMO MOKINIAMS IŠIEŠKOJIMAS

31. Pareiškėjas, nuslėpęs ar pateikęs neteisingus duomenis, reikalingus nemokamam maitinimui gauti, ir dėl to neteisėtai jį gavęs, privalo šią paramą suteikusiai institucijai grąžinti neteisėtai gautos paramos dydžio pinigines lėšas. Neteisėtai gautos ir negrąžintos mokinių nemokamo maitinimo piniginės lėšos išieškomos įstatymų nustatyta tvarka.

VII. BAIGIAMOSIOS NUOSTATOS

32. Sprendimas dėl nemokamo maitinimo mokiniams skyrimo gali būti skundžiamas Lietuvos Respublikos administracinių bylų teisenos įstatymo nustatyta tvarka.
________________
Priedo pakeitimai:
Nr. 1-1816,
2014-05-14,
paskelbta TAR 2014-05-29, i. k. 2014-05828            


PATVIRTINTA
Vilniaus miesto savivaldybės tarybos
2011 m. birželio 28 d.
sprendimu Nr. 1-114
(Vilniaus miesto savivaldybės tarybos
2014 m. gegužės 14 d.
sprendimo Nr. 1-1816 redakcija)

PARAMOS MOKINIO REIKMENIMS ĮSIGYTI TVARKOS APRAŠAS

I. BENDROSIOS NUOSTATOS

1. Paramos mokinio reikmenims įsigyti tvarkos aprašas (toliau – Tvarkos aprašas) nustato paramos mokinio reikmenims įsigyti (toliau – parama) sąlygas ir teikimo tvarką.
2. Tvarkos aprašas taikomas mokiniams, kurie yra deklaravę gyvenamąją vietą Vilniaus miesto savivaldybėje (toliau – Savivaldybė) arba, jeigu gyvenamoji vieta nedeklaruota, kurie faktiškai gyvena Vilniaus miesto savivaldybės teritorijoje ir kurie mokosi bendrojo ugdymo mokyklose, profesinio mokymo įstaigose, ikimokyklinio ugdymo mokyklose  ar pas kitą švietimo teikėją (išskyrus laisvąjį mokytoją) pagal bendrojo ugdymo programas, įregistruotas Studijų, mokymo programų ir kvalifikacijų registre, ar priešmokyklinio ugdymo programą.
3. Šis Tvarkos aprašas netaikomas:
3.1. mokiniams, kurie mokosi pagal suaugusiųjų ugdymo programas;
3.2. mokiniams, kurie mokosi ir pagal bendrojo ugdymo, ir pagal profesinio mokymo programas, taip pat mokiniams, kurie yra išlaikomi (nemokamai gauna nakvynę, maistą ir mokinio reikmenis) valstybės arba Savivaldybės finansuojamose įstaigose;
3.3. mokiniams, kuriems Lietuvos Respublikos civilinio kodekso nustatyta tvarka nustatyta vaiko laikinoji ar nuolatinė globa (rūpyba). 
Punkto pakeitimai:
Nr. 1-1876,
2019-01-09,
paskelbta TAR 2019-01-14, i. k. 2019-00472            

4. Paramos mokinio reikmenims įsigijimą administruoja Savivaldybės administracijos Švietimo, kultūros ir sporto departamentas (toliau – Švietimo, kultūros ir sporto departamentas), administruoja ir vykdo biudžetinė įstaiga Vilniaus miesto socialinės paramos centras (toliau – Socialinės paramos centras).
5. Kreipimosi dėl paramos mokinio reikmenims įsigyti tvarką – prašymų ir dokumentų pateikimą, teisės į paramą nustatymą bei sprendimo priėmimą – reglamentuoja Savivaldybės tarybos patvirtintas Kreipimosi dėl socialinės paramos mokiniams tvarkos aprašas.

II. PARAMAI ĮSIGYTI SKIRIAMŲ LĖŠŲ DYDIS IR MOKINIO REIKMENŲ RINKINIŲ SUDARYMAS

6. Mokinio reikmenims įsigyti (įskaitant prekių pirkimo pridėtinės vertės mokestį) per kalendorinius metus vienam mokiniui skiriama 2 bazinių socialinių išmokų dydžio suma. 
Punkto pakeitimai:
Nr. 1-418,
2016-04-19,
paskelbta TAR 2016-05-02, i. k. 2016-10960            
Nr. 1-1876,
2019-01-09,
paskelbta TAR 2019-01-14, i. k. 2019-00472            

7. Jeigu mokinys patiria socialinę riziką arba mokinį augina bendrai gyvenantys asmenys, patiriantys socialinę riziką, individualios mokymosi priemonės į mokinio reikmenų rinkinius įtraukiamos vadovaujantis Vyriausybės ar jos įgaliotos institucijos parvirtintu Individualiųjų mokymosi priemonių sąrašu. Mokinio reikmenų rinkiniai kiekvienam mokiniui sudaromi pagal jo individualius poreikius, atsižvelgiant į bendrai gyvenančių asmenų auginamų vaikų skaičių, jų jau turimus mokinio reikmenis. 

Punkto pakeitimai:
Nr. 1-418,
2016-04-19,
paskelbta TAR 2016-05-02, i. k. 2016-10960            

III. PARAMOS TEIKIMAS


8. Lėšos, skirtos paramai, pervedamos Socialinės paramos centrui pagal Švietimo, kultūros ir sporto departamento ir Socialinės paramos centro sudarytą paramos finansavimo sutartį.
9. Socialinės paramos centras paramą teikia:
9.1. pinigais, pervesdamas juos pareiškėjui į jo nurodytą asmeninę sąskaitą arba išmokėdamas grynaisiais pinigais viename iš banko, su kuriuo Socialinės paramos centras yra sudaręs sutartį, skyriuje (poskyryje) Vilniaus mieste;
9.2. nepinigine forma, jeigu mokinys patiria socialinę riziką arba mokinį augina bendrai gyvenantys asmenys, patiriantys socialinę riziką, socialiniam darbuotojui darbui su socialinės rizikos šeimomis apiperkant kiekvieną mokinį. 
Punkto pakeitimai:
Nr. 1-418,
2016-04-19,
paskelbta TAR 2016-05-02, i. k. 2016-10960            

10. Parama skiriama iki mokslo metų pradžios arba mokslo metais, bet ne vėliau kaip iki einamųjų metų gruodžio 15 dienos. 
Punkto pakeitimai:
Nr. 1-418,
2016-04-19,
paskelbta TAR 2016-05-02, i. k. 2016-10960            

11. Socialinės paramos centras iki kiekvienų metų gruodžio 30 d. pateikia Švietimo, kultūros ir sporto departamentui paramos ataskaitą pagal Lietuvos  Respublikos socialinės apsaugos ir darbo ministro patvirtintą ataskaitos formą. 
Punkto pakeitimai:
Nr. 1-418,
2016-04-19,
paskelbta TAR 2016-05-02, i. k. 2016-10960            

12. Nepanaudotas lėšas, skirtas paramai, Socialinės paramos centras grąžina į Švietimo, kultūros ir sporto departamento ir Socialinės paramos centro sudarytoje sutartyje nurodytą sąskaitą. 

IV. PARAMĄ ADMINISTRUOJANČIŲ IR ORGANIZUOJANČIŲ INSTITUCIJŲ PAREIGOS IR TEISĖS

13. Socialinės paramos centras:
13.1.  priima sprendimus dėl paramos skyrimo; 
13.2. suveda duomenis apie suteiktą paramą į informacinę sistemą „Parama“;
13.3. renka ir kaupia duomenis apie suteiktą paramą, laiku apskaičiuoja papildomai reikalingas ar numatomas nepanaudoti einamaisiais metais lėšas;
13.4. tikrina pareiškėjo pateiktą informaciją, turinčią įtakos teisei į paramą;
13.5. kilus įtarimų, kad pateikta neteisinga informacija, tikrina bendrai gyvenančių asmenų gyvenimo sąlygas ir surašo buities ir gyvenimo sąlygų patikrinimo aktą. Tokiais atvejais šis aktas yra vienas iš dokumentų teisei į socialinę paramą mokiniams nustatyti.
14. Švietimo, kultūros ir sporto departamentas:
14.1. teikia Lietuvos Respublikos socialinės apsaugos ir darbo ministerijai duomenis apie pagrįstą valstybės biudžeto lėšų, reikalingų paramai, poreikį, vadovaudamasis Lietuvos Respublikos socialinės apsaugos ir darbo ministro patvirtinta duomenų apie valstybės biudžeto lėšų poreikį socialinei paramai mokiniams teikimo tvarka; 
14.2. teikia Lietuvos Respublikos socialinės apsaugos ir darbo ministerijai duomenis apie suteiktą paramą vadovaudamasis Lietuvos Respublikos socialinės apsaugos ir darbo ministro patvirtinta duomenų apie suteiktą socialinę paramą mokiniams teikimo tvarka, ir, jei reikia, kitą informaciją. 

V. NETEISĖTAI GAUTŲ PARAMOS LĖŠŲ IŠIEŠKOJIMAS

15. Pareiškėjas, nuslėpęs ar pateikęs neteisingus duomenis, reikalingus paramai skirti, ir dėl to neteisėtai gavęs, privalo grąžinti neteisėtai gautos paramos pinigines lėšas.
16. Neteisėtai gautos ir negrąžintos paramos piniginės lėšos išieškomos teisės aktų nustatyta tvarka.
______________
Priedo pakeitimai:
Nr. 1-1816,
2014-05-14,
paskelbta TAR 2014-05-29, i. k. 2014-05828            



Pakeitimai:

1.

                    Vilniaus miesto savivaldybės taryba, Sprendimas
                
Nr. 1-1816,
2014-05-14,
paskelbta TAR 2014-05-29, i. k. 2014-05828                
Dėl tarybos 2011-06-28 sprendimo Nr. 1-114 „Dėl Kreipimosi dėl socialinės paramos mokiniams tvarkos, mokinių nemokamo maitinimo tvarkos ir paramos mokinio reikmenims įsigyti tvarkos aprašų tvirtinimo“ pakeitimo

2.

                    Vilniaus miesto savivaldybės taryba, Sprendimas
                
Nr. 1-418,
2016-04-19,
paskelbta TAR 2016-05-02, i. k. 2016-10960                
Dėl Tarybos 2011-06-28 sprendimo Nr. 1-114 „Dėl Kreipimosi dėl socialinės paramos mokiniams tvarkos, mokinių nemokamo maitinimo tvarkos ir paramos mokinio reikmenims įsigyti tvarkos aprašų tvirtinimo“ pakeitimo

3.

                    Vilniaus miesto savivaldybės taryba, Sprendimas
                
Nr. 1-1178,
2017-10-11,
paskelbta TAR 2017-10-23, i. k. 2017-16670                
Dėl Tarybos 2011-06-28 sprendimo Nr. 1-114 „Dėl Kreipimosi dėl socialinės paramos mokiniams tvarkos, mokinių nemokamo maitinimo tvarkos ir paramos mokinio reikmenims įsigyti tvarkos aprašų tvirtinimo“ pakeitimo

4.

                    Vilniaus miesto savivaldybės taryba, Sprendimas
                
Nr. 1-1876,
2019-01-09,
paskelbta TAR 2019-01-14, i. k. 2019-00472                
Dėl Tarybos 2011-06-28 sprendimo Nr. 1-114 „Dėl Kreipimosi dėl socialinės paramos mokiniams tvarkos, Mokinių nemokamo maitinimo tvarkos ir Paramos mokinio reikmenims įsigyti tvarkos aprašų tvirtinimo“ pakeitimo

